OpenLLM-France/wikimedia huggingface dataset:
# Llengües popolocanes

Les llengües popolocanes són una subfamília de les llengües otomang del sud-est de Mèxic, parlades en els estats de Pobla i Oaxaca. Des del punt de vista lingüístic aquest grup inclou el popoloca, l'ixcateca, el chocho i el mazateca.

## Descripció
### Fonologia

El proto-popolocano va ser reconstruït per Longacre, l'inventari consonàntic reconstruït ve donat per:
| | Bilabial | Bilabial | Dental | Dental | Palatal | Palatal | Velar | Velar | Labiovelar | Labiovelar | Glotal | Glotal |
| Nasal | *m | *m | *n | *n | *ñ | *ñ | | | | | | |
| Oclusiva | | | *t | *d | | | *k | *g | *kʷ | *gʷ | *ʔ | *ʔ |
| Fricativa | | | *θ | *θ | | | *x | *x | *xʷ | *xʷ | | |
| Aproximant | | | *l | *l | *y | *y | | | *w | *w | | |

### Comparació lèxica

Els numerals següents mostren alguns canvis fonètics entre les llengües popolocanes i la divergència entre elles:
| GLOSSA | Popoloca | Popoloca | Ixcateca | Chocho | Mazateca | Mazateca | PROTO- POPOLOCANO |
| GLOSSA | Tlacoyalco | | | Ocotlán | Chiquihuitlán | PROTO- MAZ. | PROTO- POPOLOCANO |
| 'un' | naa²¹ | hnku³ | hngu² | ngu² | nku¹ | *hnku³¹ | *hnku |
| 'dos' | yoo¹² | yu³¹ | yu¹hu² | ʒu¹³ | ho¹ | *hau² | *hyu |
| 'tres' | nii¹² | ni¹³ | nĩ¹hẽ² | nie¹³ | hyã¹ | *ʃhã¹ | *(ʔ)ni |
| 'quatre' | noo²¹ | nũ³¹ | ñũ¹hũ¹ | niu²³ | ñũh³¹ | *ñũ³hu² | *niũhũ |
| 'cino' | na²ʔo³ | no³ʔõ¹ | ʃʔõ¹ | ʒũ²ũ¹ | ʔñũ¹ | *ʔñãũ² | *ʔũ (?) |
| 'sis' | in¹khˑaon² | hõ³ | ʃhõ³ | ʃũ² | hyũ² | *ʃhãũ⁴³ | *ʃhãu (?) |
| 'set' | yaa³to³ | ya⁴tu⁴ | ya²tu² | ʒa³tu³ | ya³tu² | *ñã³tu⁴³ | *yãtu |
| 'vuit' | hˑni¹ | hni¹ | hni¹ | ʃĩ¹ | hyĩ³ | *ʃhĩ²¹ | *ʃnĩ |
| 'nou' | naa³ | na⁴ | nĩ²hẽ² | na³ | ñãh³ | *ñã³hã⁴³ | *ña(hã) |
| 'deu' | t$^h$ˑe³ | te⁴ | u²te³ | te³ | tæ³ | *te³ | *te |
En la taula anterior els nombres denoten tons, un nombre solament és un to de nivell i dos nombres junts un to de contorn (els nivells van del més alt "1" al més sota "3" o "4"). Per a les llengües popolocanes també s'han emprat diacrítics sobre les vocals per marcar els tons. En general la taula usa l'Alfabet Fonètic Internacional com a transcripció amb dues excepcions: /y/ = AFI //j/ y /ñ/ = AFI //ɲ/.

## Referències

* ↑ «Oto-Manguean numerals (Eugene Chan)». Arxivat de l'original el 2012-02-05. [Consulta: 10 desembre 2013].
* ↑ Otomanguean numerals (Metaverse)
* ↑ Kirk, 1966, 1985

## Bibliografia

* Paul L. Kirk (1985): "Proto-Mazatec Numerals", International Journal of American Linguistics, Vol. 51, No. 4 (Oct., 1985), pp. 480-482.
# Literatura baixkir

Literatura baixkir és la literatura feta en llengua baixkir principalment a Baixkortostan.
El primer testimoni fou l'èpica Kubaïr difosa pels sessen, poetes i improvisadors. Durant els segles XIV i XV es compongueren nombrosos bait en baixkir i es van fer famosos els saasaani (narradors) com Salavat Iulàiev, Gali Sokri, T. Yalsygul, S. Y Zaki i G. Salijov.
En el segle xix destacà Afzal Tagirov (1887-1938), i en el període revolucionari també fou important Saikhzada Babitx (1895-1919), considerat un dels fundadors de la literatura nacional baixkir.
Durant el període soviètic es desenvolupà una literatura nacional, que tingué com a exponents Sagit Agish (1905); Anver Biktxentajev (1913); Zainab Bijsheva (1900); Khadija Davletxina (1905-1954), amb Aibake (1935) i Irgiz (1957); Saliam Galimov (1911-1939); Rashit Nigmati (1909-1959); Saifi Kudaixhev (1894-?); Akram Valejev (1905-1963); Bajazit Bikbai (1909-1968); Imamutdin Nasyri (1898-1942), Saliakh Kulibai (1910) amb Tau Yïri (Cançó de muntanya, 1965); Khabibulla Ibragimov (1894-1959); Khanif Karim (1900-1938) traductor al baixkir de Puixkin i Xevtxenko; Bulat Ishemgulov (1900-1938), el poeta D. Jultyï (1893-1938), el dramaturg S. Miftakhov (1907-1942); Mustai Karim (1919); Ali Magovetovitx Karnai (1904-1943) amb la novel·la Ishimbai (1935) asobre la col·lectivització; i Akhniaf Kirejev Kirei Mergen (1912) amb Karaidel (1949) novel·la sobre els baixkirs i la Segona Guerra Mundial.

## Referències

* ↑ Allen J. Frank. Bukhara and the Muslims of Russia: Sufism, Education, and the Paradox of Islamic Prestige. Brill, 2012, p. 11 [Consulta: 27 març 2014]. «Tatar and Bashkir literary works constitute a particularly rich body of indigenous historical sources of Inner Asia, particularly for the nineteenth and twentieth centuries»
* ↑ Julie Kavanagh. Nureyev: The Life. Random House, 2011, p. 51 [Consulta: 27 març 2014]. «A celebration of Bashkirian Literature and Art to be held in Moscow..»
* ↑ Christopher Barnes. Boris Pasternak: A Literary Biography, Volume 2. Cambridge University Press, 2004, p. 118 [Consulta: 27 març 2014]. «The main themes of the meeting were the discussion of the state of Byelorussian and Bakshirian literature..»
# Número d'Identificació del Servei Mòbil Marítim

El Número d'Identificació del Servei Mòbil Marítim o MMSI (per l'acrònim en anglès de Maritime Mobile Service Identity) és un codi de nou dígits utilitzats en comunicacions de ràdio en l'àmbit marítim. Cada MMSI identifica a un sol vaixell, grup de vaixells, estació costanera, avió de salvament, etc. Aquest codi és codificat dins de cada ràdio VHF marina i s'envia en forma de senyal digital a través d'una freqüència de ràdio.
Els primers 2 dígits identifiquen la tipologia d'estació. Els tres dígits següents els Dígits d'Identificació Marítima (MID, Maritime Identification Digits) que defineixen el país d'origen de l'embarcació. I les 3 últimes designen quina estació en concret és (a manera de matrícula). Per exemple la tipologia "estació costanera" es codifica amb 00, si aquesta se situa a l'àmbit regulat per Espanya la seguirien els dígits 224.

## Referències

* ↑ Reglament pel qual es regulen les radiocomunicacions marítimes en embarcacions civils a Espanya.

## Vegeu també

* Sistema d'Identificació Automàtica

## Enllaços externs

* Codis MID dels diversos països (anglès)
# Raval del Ferran

Raval del Ferran, també conegut com el El Ferran, és un nucli del municipi de Castellbell i el Vilar, a la comarca catalana del Bages. És situat a la part septentrional del terme, a la vall de la riera de Marganell, entre la serra de la Beguda al nord i el turó del Marquès al sud. El raval és al peu de la carretera local BV-1123 a l'alçada del km 1, prop del Burés. El mas del Ferran, que ha donat nom al Ferran, es troba sota la serra de la Beguda, bosc endins, vora el rasot de Cal Tirot.

## Referències

* ↑ «Raval del Ferran». Gran Enciclopèdia Catalana. Barcelona: Grup Enciclopèdia Catalana.
* 1 2 «Raval del Ferran». Mapes de Patrimoni Cultural. Diputació de Barcelona. [Consulta: 3 setembre 2022].
# Mostímetre

El mostímetre és un areòmetre dissenyat per a determinar la concentració de sucres (glucosa i fructosa) en els mosts i preveure el grau alcohòlic de la beguda alcohòlica després de la fermentació. Entre els diferents models destaquen el mostímetre de Babo, dissenyat per l'enòleg austríac August Wilhelm von Babo, i el d'Oechsle dissenyat per l'alemany Christian Ferdinand Oechsle.

## Referències

* ↑ Gran Larousse Català. Barcelona: Editorial Planeta/Edicions 62, 1992.

## Enllaços externs

* Vinater. Els oficis
Equipament de laboratori de química :
# Resistència a la flexió

La resistència a la flexió o mòdul de ruptura és una propietat dels materials que es defineix com la tensió límit que pot suportar un material abans d'entrar en fase plàstica en un assaig de flexotracció. L'assaig més comú és el de flexió transversal i consisteix a agafar un espècimen amb una secció transversal circular o rectangular i flexionar-lo mitjançant una tècnica d'assaig de flexotracció de tres punts fins a la seva ruptura o entrada en fase plàstica. La resistència a la flexió correspon a la tensió límit que suporta el material en el moment de la seva entrada en fase plàstica. La tensió s'expressa amb el símbol $\sigma$.

## Referències

* ↑ Michael Ashby. Materials selection in mechanical design (en anglès). Butterworth-Heinemann, 2011, p. 40. ISBN 9781856176637.
# Nombre 202

El nombre 202 (CCII) és el nombre natural que segueix el nombre 201 i precedeix el nombre 203. La seva representació binària és 11001010, la representació octal 312 i l'hexadecimal CA. La seva factorització en nombres primers és 2×101; altres factoritzacions són 1×202 = 2×101.
Es pot representar com a la suma de quatre nombres primers consecutius: 43 + 47 + 53 + 59 = 202; és un nombre 2-gairebé primer: 2 X 101 = 202.

## En altres dominis

* 202 és el prefix telefònic del Districte de Columbia.
# Llista d'aplicacions de Google per Android

La llista de les aplicacions de Google per a Android llista les aplicacions mòbils desenvolupades per Google per al sistema operatiu Android. Totes aquestes aplicacions estan disponibles de franc des de la Google Play Store. Algunes d'aquestes aplicacions poden estar pre-instal·lades en alguns dispositius, depenent del fabricant del dispositiu i la versió d'Android. Algunes d'aquestes aplicacions, com ara el teclat de Google, no són compatibles amb versions anteriors d'Android.
* Accessibility Scanner
* ADK 2012
* AdWords Express
* Android Auto
* Android Device Manager
* Android System WebView
* Androidify
* Android Pay
* Android TV Remote Control
* Android Wear
* Arts & Culture
* Beacon Tools
* Blogger
* Calculadora
* Creative Preview
* Cardboard
* Chrome Beta
* Chrome Dev
* Chrome Remote Desktop
* Documents de Google
* Rejotge
* Cloud Print
* Contactes
* Creative Preview
* Delhi Public Transport
* DoubleClick for Publishers
* Expeditions
* Street Art watch face
* Gmail
* Google+
* Google Admin
* Google AdSense
* Google Allo
* Google Analytics
* Google Apps Device Policy
* Google Authenticator
* Google BraileBack
* ZygoteBody
* Google Calendar
* Google Camera
* Google Cantonese Input
* Google Cast
* Google Classroom
* Google Docs
* Google Drive
* Google Duo
* Google Earth
* Google Edu Device Setup
* Google Fiber
* Google Finance
* Google Fit
* Google Gesture Search
* Google Goggles
* Google Handwriting Input
* Google Hindi Input
* Google I/O 2016
* Google Indic Keyboard
* Google Japanese Input
* Google Keep
* Google Keyboard
* Google Korean Input
* Google Maps
* Google My Business
* Google News & Weather
* Google Now
* Google On
* Google Fotos
* Google Pinyin Input
* Google PDF Viewer
* Google Play Books
* Google Play Developer Console
* Google Play Music
* Google Play Pel·lícules
* Google Play Newsstand
* Google Play Jocs
* Google Play Services (API)
* Google Santa Tracker
* Google Search
* Google Sheets
* Google Slides
* Google Street View
* Google Talkback
* Google Text-to-Speech
* Traductor de Google
* Google Voice
* Google Wallet
* Google Zhuyin Input
* Hangouts
* Hangouts Dialer
* Inbox by Gmail
* Interactive Events
* Intersection Explorer (ajuda als usuaris amb discapacitat visual explorar els seus barris a través de Google Maps)
* Jump Inspector
* Messenger
* MyGlass (l'aplicació per a les Google Glass)
* My Maps
* My Tracks
* Telèfon
* Project Fi
* Snapseed
* Spaces - compartir en grups petits
* Street View en Google Maps
* Who's Down - Spring 2016
* YouTube
* YouTube Creator Studio
* YouTube Kids
* YouTube Gaming

## Descontinuat

* Google Voice (veure Hangouts Dialer)
* Google Currents
* Google Maps Navigation
* Google Voice Search (es va fusionar amb Google Now)
* Quickoffice
* Google Listen
* Google Reader
# Numerònim

Un numerònim (anglès: 'numeronym') és una paraula (abreviació) que conté nombres.
Un tipus de numerònims són els que substitueixen les lletres centrals d'una paraula o expressió llarga per un nombre que indica el nombre de lletres substituïdes. Segons Tex Texin, la primera paraula d'aquest tipus va ser "S12n", el nom de compte de correu electrònic donat a l'empleat de Digital Equipment Corporation (DEC) Jan Scherpenhuizen per l'administrador de sistemes, ja que el seu cognom era massa llarg per ser un nom de compte. El 1985, els col·legues que trobaven el nom de Jan impronunciable, es van referir a ell verbalment com "S12n". L'ús d'aquests numerònims es va convertir en part de la cultura corporativa de DEC.

## Exemples

* CR7: el futbolista portuguès Cristiano Ronaldo.
* 1-O: referèndum sobre la independència de Catalunya de 2017.
* 11-M: atemptat de Madrid de l'11 de març de 2004.
* 11-S: atemptats de l'11 de setembre de 2001.
* 24/7: servei les 24 hores al dia, 7 dies a la setmana.
* G8: Grup dels Vuit.
* G20: Grup dels Vint.
* g11n: globalització. (anglès: 'globalization')
* i18n: internacionalització. (anglès: 'internationalization')
* l10n: localització. (anglès: 'localisation')
* W3: World Wide Web.
* W3C: World Wide Web Consortium.
* E15: el volcà Eyjafjallajökull d'Islàndia.
* P45: pneumonoultramicroscopicsilicovolcanoconiosis (paraula anglesa de 45 lletres).
* M-19: antic grup guerriller de Colòmbia.
* Y2K: problema de l'any 2000.
* Y2K38: problema de l'any 2038.

## Vegeu també

* -ònim (sufix que vol dir nom)
* Abreviatura

## Referències

* ↑ Tex Texin. «Origin Of The Abbreviation I18n». [Consulta: 14 setembre 2005].
* 1 2 3 «Canonical XML». W3C. [Consulta: 11 novembre 2007].
* ↑ Faye Flam «Iceland a hot spot of volcanic activity». The Philadelphia Inquirer, 23-04-2010 [Consulta: 23 abril 2010]. «"Some scientists have come to abbreviate the volcano as E15, for the 15 letters that follow the E"»

## Enllaços externs

* Blog: numerònims Arxivat 2014-08-15 a Wayback Machine.
# OLSR

OLSR (acrònim de Optimized Link State Routing Protocol) és un protocol d'enrutament IP (prococol internet) optimitzat per a xarxes mòbile ad hoc (MANET), el qual pot ser usat en altres xarxes sense fils ad hoc. OLSR és un protocol d'enrutament d'estat d'enllaç que utilitza els missatges hello i TC (topology control) per a descobrir l'estat de la xarxa.
L'OLSR versió 1 està descrit a RFC 3626 i l'OLSR versió 2 està descrit a RFC 7181. L'OLSR versió 2 va ser publicat l'abril del 20143 per l'IETF.

## Propietats

* OLSR manté taules de rutes de l'estat de la xarxa.
* Protocol d'estat d'enllaç similar a OSPF i IS-IS.
* Desavantatge : manca de funció per a saber la qualitat de l'enllaç QoS, els elllaços o només estan actius o passius.

## Referències

* ↑ «Aomparison between AODV and OLSR» (en anglès). https://www.slideshare.net.+[Consulta: 15 octubre 2017].
* ↑ «Optimized Link State Routing (OLSR) — Model Library» (en anglès). https://www.nsnam.org.+[Consulta: 15 octubre 2017].
* ↑ «OLSR.org Wiki» (en anglès). http://www.olsr.org. Arxivat de l'original el 2017-10-14. [Consulta: 15 octubre 2017].
* ↑ «Network simulator» (en anglès). https://www.nsnam.org. Arxivat de l'original el 2015-09-20. [Consulta: 15 octubre 2017].
# OMG

OMG té els següents significats:
* Object Management Group
* Organisme modificat genèticament
* "Oh My God" ("Oh, Déu meu" en català), expressió de sorpresa en anglès, abreujada als xats i fòrums d'internet mitjançant les sigles OMG.
# Nicola Gaffurini

Nicola Gaffurini (Desenzano del Garda, 15 de desembre de 1989) és un ciclista italià professional des del 2014 i actualment a l'equip Sangemini-MG.Kvis.

## Palmarès

* 2012
** 1r a la Coppa San Sabino
* 2013
** 1r a la Piccola Sanremo
* 2014
** 1r al Gran Premi San Giuseppe
** 1r al Trofeu Adolfo Leoni
** 1r al Trofeu internacional Bastianelli
* 2015
** 1r al Giro delle Valli Aretine
* 2017
** 1r a la Belgrad-Banja Luka II
** 1r a la Copa de la Pau
* 2018
** Vencedor d'una etapa de la Volta a Albània

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Nombre de Kaprekar

* No s'ha de confondre amb Constant de Kaprekar.
En matemàtiques, els nombres de Kaprekar són nombres naturals que satisfan la condició de que el seu quadrat es pot tallar en dos trossos que, sumats, donen el nombre original. Formalment, doncs, són nombres naturals, $k$, que satisfan les equacions:
    $k=q+r$
    $k^{2}=q\times 10^{n}+r$
Aquest nombres foren introduits el 1980 pel matemàtic indi D. R. Kaprekar.
Per exemple, $9$ és un nombre de Kaprekar perquè: $9^{2}=81$ i $9=8+1$: $45$ també ho és per $45^{2}=2025$ i $45=20+25$. Altres casos son més difícils de trobar: $538461^{2}=289940248521$ i $289940+248521=538461$. A continuació es mostren altres exemples:
| Nombre | Quadrat | Descompossició |
| 703 | 703² = 494209 | 494+209 = 703 |
| 2728 | 2728² = 7441984 | 744+1984 = 2728 |
| 5292 | 5292² = 28005264 | 28+005264 = 5292 |
| 857143 | 857143² = 734694122449 | 734694+122449 = 857143 |
La sèrie OEIS 6886 mostra tots els nombres de Kaprekar en base 10 elevats al quadrat.
Aquesta definició es pot generalitzar per a nombres naturals en qualsevol base i elevats a qualsevol potència definint una funció de Kaprekar, amb base $b>1$ i potència $p>0$, $F_{p,b}:\mathbb {N} \rightarrow \mathbb {N}$ tal que:
       $F_{p,b}(n)=\alpha +\beta$,
en la qual:
    $\beta =n^{2}{\bmod {b}}^{p}$ i
    $\alpha ={\frac {n^{2}-\beta }{b^{p}}}$

## Referències

* ↑ Iannucci, 2000, p. 1.
* ↑ Strachan, 2013, p. 45.
* ↑ Benjamin, 2017, p. 21.

## Bibliografia

* Benjamin, Elliot. Numberama: Recreational Number Theory In The School System (en anglès). Bentham Books, 2017. ISBN 978-1-68108-513-5.
* Iannucci, Douglas E. «The Kaprekar Numbers» (en anglès). Journal of Integer Sequences, Vol. 3, 2000, pàg. 1-6. ISSN: 1530-7638.
* Strachan, Liz. Numbers are Forever (en anglès). Constable & Robinson, 2013. ISBN 978-1-47211-104-3.

## Enllaços externs

* Weisstein, Eric W. «Kaprekar Number». MathWorld--A Wolfram Web Resource. [Consulta: 11 setembre 2021]. (anglès)
* «Kaprekar numbers». OEIS. [Consulta: 11 setembre 2021]. (anglès)
# Nombre de Keith

En teoria de nombres, un nombre de Keith (en anglès també anomenat Repfigit number, de Repetitive Fibonacci-like digit) és un nombre natural $n$ en una determinada base $b$ amb $k$ dígits tal que quan es crea una seqüència on els primers $k$ termes corresponen als $k$ dígits de $n$ i cada terme subseqüent és la suma dels $k$ termes anteriors, llavors $n$ és part de la seqüència.
    Podeu trobar un subgrup amb els que són primers, a l'OEIS A048970.
Per exemple, si es vol comprovar si el nombre 197 és un nombre de Keith, es començarà la successió amb {1, 9, 7}. Per calcular cada nombre següent, es calcula la suma dels 3 dígits anteriors, ja que 197 té 3 dígits. El resultat és el següent:
    1, 9, 7, 17, 33, 57, 107, 197, 361, ...
Com que la successió conté el nombre inicial, és un nombre de Keith.
Els nombres de Keith van ser intrudïts pel matemàtic Mike Keith l'any 1987. Són computacionalment molt difícils de trobar, ja que no es coneix cap tècnica general per trobar nombres de Keith excepte mitjançant una cerca exhaustiva. Per això, només se'n coneixen un centenar.

## Definició

Consideri's $n$ com un nombre natural, on $k=\lfloor \log _{b}{n}\rfloor +1$ és el nombre de dígits del nombre en base $b$, i
    $d_{i}={\frac {n{\bmod {b}}^{i+1}-n{\bmod {b}}^{i}}{b^{i}}}$
correspon al valor de cada dígit del nombre.
Defineixi's una relació de recurrència lineal $S(i)$ tal que per $0\leq i<k$,
    $S(i)=d_{k-i-1}$
i per $i\geq k$,
    $S(i)=\sum _{j=0}^{k}S(i-k+j)$.
Si existeix un índex $i$ tal que $S(i)=n$, llavors $n$ és un nombre de Keith.
Per exemple, 88 és un nombre de Keith en base 6, ja que
    $S(0)=d_{3-0-1}=d_{2}={\frac {88{\bmod {6}}^{2+1}-88{\bmod {6}}^{2}}{6^{2}}}={\frac {88{\bmod {2}}16-88{\bmod {3}}6}{36}}={\frac {88-16}{36}}={\frac {72}{36}}=2$
    $S(1)=d_{3-1-1}=d_{1}={\frac {88{\bmod {6}}^{1+1}-88{\bmod {6}}^{1}}{6^{1}}}={\frac {88{\bmod {3}}6-88{\bmod {6}}}{6}}={\frac {16-4}{6}}={\frac {12}{6}}=2$
    $S(2)=d_{3-2-1}=d_{0}={\frac {88{\bmod {6}}^{0+1}-88{\bmod {6}}^{0}}{6^{0}}}={\frac {88{\bmod {6}}-88{\bmod {1}}}{1}}={\frac {4-0}{1}}={\frac {4}{1}}=4$
i la seqüència obtinguda
    $S(i)=\{2,2,4,8,14,26,48,88,162,\ldots \}$
conté $S(7)=88$.

### Cerca de nombres de Keith

Es desconeix si existeix un nombre infinit de nombres de Keith en base decimal. Segons Keith, en base 10 es poden trobar de mitjana $\textstyle {\frac {9}{10}}\log _{2}{10}\approx 2.99$ nombres de Keith entre potències de 10 consecutives.

## Grups de Keith

Un grup de Keith és un conjunt de nombres de Keith tal que tots els nombres són múltiples del més petit del grup. En base decimal, només es coneixen tres grups; (14, 28), (1104, 2208), i (31331, 62662, 93993), i es conjectura que no n'existeix cap altre.

## Referències

* ↑ Keith, Mike «Repfigit Numbers». Journal of Recreational Mathematics, 19, 2, 1987, pàg. 41-42.
* ↑ Weisstein, Eric W., «Nombre de Keith» a MathWorld (en anglès). [Consulta: 23 setembre 2021]
* ↑ Klazar, Martin. «Counting Keith Numbers» (PDF). Journal of Integer Sequences. [Consulta: 23 setembre 2021].
* 1 2 Keith, Mike. «Keith Numbers». [Consulta: 23 setembre 2021].
# Nazàrovo (Vladímir)

* Per a altres significats, vegeu «Nazàrovo».
Nazàrovo (en rus: Назарово) és un poble de l'óblast de Vladímir, a Rússia, segons el cens del 2010 tenia 10 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Norman Ross

Norman Ross (Portland, 2 de maig de 1896 – Evanston, 19 de juny de 1953) va ser un nadador estatunidenc que es feu famós arran de les seves victòries a cinc competicions durant els Jocs InterAliats del juny del 1919, que se celebraren a Joinville-le-Pont, a prop de París. També va guanyar tres medalles d'or als Jocs Olímpics d'Estiu de 1920 a Anvers.
Va establir tretze rècords mundials i held eighteen U.S. National Championships durant la seva carrera esportiva. Més tard Ross va treballar a la ràdio a Chicago. Va ser ell qui va patentar el nom de "natació sincronitzada" (en anglès: “synchronised swimming”) mentre comentava una representació de nadadores a la Fira Mundial del 1934 que es va fer a Chicago.
El seu fill, Norman Ross Jr., fou un presentador de ràdio i de tele famós, corporate executive i civic leader a Chicago.

## Referències

* ↑ http://pqasb.pqarchiver.com/chicagotribune/access/504884492.html?dids=504884492:504884492&FMT=ABS&FMTS=ABS:AI&type=historic&date=Jun+20%2C+1953&author=&pub=Chicago+Tribune&desc=ROSS%27+DEATH+RECALLS+FEATS+AS+SWIMMER&pqatl=google Arxivat 2012-07-12 at Archive.is
* ↑ «Article sobre els orígens de la natació sincronitzada». Arxivat de l'original el 2012-06-12. [Consulta: 10 abril 2012].
* ↑ http://archive.chicagobreakingnews.com/2008/10/radio-tv-personality-norman-ross-dies.html Arxivat 2012-01-22 a Wayback Machine.